Pályázati felhívás

Gyöngyösi Közös Önkormányzati Hivatal Jegyzője pályázatot hirdet a Gyöngyösi Közös Önkormányzati Hivatal Közigazgatási és Intézményirányítási Iroda munkahelyen

szociális ügyintéző
álláshely betöltésére, határozatlan időtartamra szóló, köztisztviselői jogviszony keretében. Az álláshely sikeres pályázat esetén 2026.november hó 20. napjától tölthető be, 6 hónap próbaidő kikötése mellett. 
A munkakör fő tartalma: Az Önkormányzat szociális igazgatási feladatainak ellátása pénzbeli és természetbeni támogatások (rendkívüli települési, krízishelyzeti, temetési, illetve gyermek fogadásának elősegítése érdekében benyújtott kérelmek) elbírálása, oktatási és szociális támogatások (tanszertámogatás, étkezési térítési díj támogatás) intézése, lakhatási támogatások intézése és védendő fogyasztói nyilatkozatok kiadása, tüzelőanyag támogatások elbírálása, egészségügyi ellátások (gyógyszertámogatási és méltányossági ápolási díj iránti kérelmek) elbírálása. Rendszeres gyermekvédelmi kedvezményre való jogosultság elbírálása, valamint családi jogállás rendezése. Jogosulatlanul igénybe vett támogatások visszafizetésének elrendelése. Nyilvántartások vezetése. Kapcsolattartás a szociális és gyermekjóléti feladatellátásban érintett szakemberekkel.
Betöltendő állás szakmacsoportja: 

Szociális és gyámügyi feladatkör

Betöltendő állás jogviszonya: Közszolgálati jogviszony (Kttv.)

Foglalkoztatás időtartama, munkaideje, munkarendje, formája: Határozatlan, 40 óra, Általános, Teljes munkaidő.
A munkavégzés helye: Gyöngyös

A munkavégzés pontos helye: 3200 Gyöngyös, Fő tér 13.

A munkakör betöltéséhez szükséges végzettség: Felsőoktatásban szerzett közszolgálati, társadalomtudományi, jogi, gazdaságtudományi, orvos és egészségtudományi, hittudományi, pedagógus szakképzettség; vagy felsőoktatásban szerzett szakképzettség és szociális szakmacsoportba tartozó szakképesítés, vagy gyámügyi, vagy gyermekvédelmi, vagy szociális területen szerzett gyakorlat.
Egyéb feltétel: Büntetlen előélet, magyar állampolgárság, Microsoft Office és internetes alapú alkalmazások felhasználó szintű ismerete.

A pályázat elbírálásánál előnyt jelent: Közigazgatásban, illetve a munkakör tartalmának megfelelő területen szerzett szakmai gyakorlat, közigazgatási alap- és/vagy szakvizsga; gyöngyösi vagy Gyöngyös környéki lakóhely; jártasság az elektronikus ügyintézésben.

Kereseti lehetőség: A közszolgálati tisztviselőkről szóló 2011. évi CXCIX. törvény (Kttv.) szerinti besorolással.

Pályázni 2026. november hó 10. napi határidővel, részletes, fényképpel ellátott, a pályázó személyes és szakmai motivációit is tartalmazó szakmai önéletrajz, továbbá a képzettségre és egyéb képesítésekre, referenciákra vonatkozó okiratok másolatának benyújtásával lehet. A pályázatokat elektronikus úton  jegyzo@gyongyosph.hu email címre vagy e-papíron a Gyöngyös Városi Önkormányzat (GYVO) tárhelyére kérjük megküldeni. A pályázat a KÖZSZOLGÁLLÁS Portálon keresztül is benyújtható.

A pályázathoz mellékelni kell a pályázó hozzájárulását ahhoz, hogy a pályázat kiírója, valamint a döntéshozatalban részt vevő személyek a pályázó személyes adatait megismerhessék, azt a pályázat elbírálásához szükséges mértékben és időtartamig kezeljék. 

A pályázó alkalmazásának feltétele három hónapnál nem régebbi, közszolgálati tevékenységre irányuló hatósági erkölcsi bizonyítvány beszerzése, amelyet legkésőbb a munkáltatói döntésig kell benyújtani. A pályátok elbírálásának határideje: a benyújtási határidő lejártát követő egy hét.

Érdeklődni személyesen, vagy a (37) 510-329-es telefonszámon Dr. Horváth Gábor közigazgatási és intézményirányítási irodavezetőnél lehet.
